《临江仙 寒柳》
清代·严绳孙

无多烟雨旗亭路，为谁萦损风流。新来消尽两眉愁。

不知当日意，生怨隔红楼。

桃叶桃根同怅望，知他何处维舟。玉钩斜畔女墙头。

昏鸦栖不定，霜月满扬州。

作者简介：（1623—1702）江苏无锡人，字荪友。以诗古文辞擅名。康熙十八年，以布衣举博学鸿儒，试日仅赋一诗而出。授检讨，修《明史》，充日讲起居注官。迁右中允，乞归。工书画，有《秋水集》。